Li Yu (scriptor)

**Lǐ Yú**, litteris Sinicis 李漁 (Rugao in oppido anno 1610/1611 natus; mortuus anno 1680 Hanchei) fuit mythistoriarum ludorumque scaenicorum scriptor atque ludorum director Sinicus. Editor fuit operum tam suorum quam aliorum: quo munere fungens opus capitale de pictura Sinensi, titulo *Jieziyuan huazhuan*, divulgare incepit.
thumb|Li "Liweng" ("senex petaso bambuseo") saeculo XVIII delineatus

## De vita 
Filius apothecarii, medici nepos,  et  in urbibus provinciae antiquae Jiangnan (unde proavi orti erant) educatus est. Munus apud regimen imperatorium ab anno 1635 petivit. Petitione anno 1642 renuntiata postea scriptis suis laboribusque scaenicis vitam victumque quaerebat non sine adiumento amicorum patronorumque, inter quos , , . Lanxi annis 1640, Hanchei in urbe ab anno fere 1650 habitabat ubi agnomen poëticum sibi accommodavit **Liweng** (笠翁 scilicet "senex petaso bambuseo") pauperibus Lacus occidentalis piscatoribus alludens. Ibi his annis comoedias suas docebat brevesque mythistorias edebat.

Nanchinum autem ante annum 1662 mutavit, ubi hortum suum parvum "seminis sinapei" nuncupabat. In templo Cheng'en vici Sanshan illius urbis tabernam editorialem cum genero  tenebat. His annis ludos plures sed etiam "moralia" ut dicamus edidit, videlicet breves de variis rebus commentationes. Inter 1666 et 1673 itinera plura per Sinas faciebat cum concubinis Qiao et Wang (quae etiam actrices merebant), nonnullis patronis visitatis poëtisque et pictoribus amicis, inter quos . Rursus denuo Hanchei habitavit.

thumb|upright=0.75| poëta, politicus, amicus Li Yu

## De scriptis 
Ludos semper comicos de rebus profundioribus componere solebat, *Lianxiang ban* c. 1645 de concubina a marito maritaque amata, *Fengzheng wu* de stupro, *Yizhong yuan* de pictoribus pictricibusque aemulis (cui operi praefatio a pictrici  anno fere 1655 scripta erit), *Yu saotou* de uxoribus duabus imperatoris Wuzong, *Naihe tian* de contraria coniugum indole, *Huang qiu feng* ubi mulieres de viro contendunt, *Shen luanjiao* de scortis viros bene male aestimantibus, *Qiao tuanyuan* de recognitione filii diu perditi (praefatione anno 1668 scripta). Mythistoriis brevibus, quas inter annos fere 1656 et 1661 pluribus editionibus collegit, poëta  auctoris amicus commentaria sua subiecit.

thumb|upright=0.75| eruditus, poëta, amicus Li Yu
Annis 1660 scripta aliorum per varias collectiones digesta divulgavit, *Epistolarum prima collectio* coaevarum praesertim de litteris disserentium (1660), *Novum regimini adiutorium* et *Novum regimini adiutorium alterum* necnon *Conservatio vitae* de curiis provincialibus (1663), *Sermonum parallelorum prima collectio* (1671), *Carminum celebrium selectio* (1678). Eisdem annis miscellanea moralia a se oratione soluta conscripta edidit. *Rerum gestarum disputationes* (1664) ex anecdotis historicis centum triginta tribus congessit quibus interpretationes suas annotationesque amicorum fere quadraginta adiunxit. *Fortuitae affectuum otiosorum adumbrationes* commentatiunculae sunt de utilitate ludorum scaenicorum, de vita bene gerenda, de voluptates bene fruendo, de floribus arboribusque, de re gastronomica (1671). Alia scripta brevia duobus voluminibus, titulis *Verba libera* et *Verba libera altera* inter annos 1673 et 1679 divulgari curavit.

thumb|upright=0.75| poëta, calligraphus, artium historicus
An mythistoriam eroticam *Rou putuan* re vera scripserit, anno 1657 sine nomine auctoris divulgatam, diu incertum manebat. Aevo nostro variis rationibus dubia resoluta sunt: stylum enim parallelum in narrationibus quibus nomen suum Li Yu apposuit atque in librum anonymum *Rou putuan* Patricius Hanan satis monstravit, consentiente tali ratione Petro Kaser (abnuentibus autem Chun-Shu Chang et Shelley Hsueh-Lun Chang).

## De indole 
Si verus Li Yu se in scriptis suis unquam revelaverit, neque in paginis huius mythistoriae, neque in ludis historiolisve variis, sed in commentatiunculis congeriei *Xianqing ouji* quaeri debeat: "De vera indole Li Yu", ait Robertus Hegel, "etiamnunc ambigo. Fuit fortasse ille super coaevos scriptores omnes sui ipsius conscius. Modicissime eum nisi fallor amaverim."

## Scripta selecta 
* 1654/1656 : *Wushengxi* (無聲戲 "Theatrum silentii") mythistoriae breves
* 1658 (praefatore ) : ''Shi'er lou* (十二樓 "Duodecim turres") mythistoriae breves
* c. 1659 (sine nomine auctoris) : *Rou putuan* (肉蒲團, "Genuflexorium carnosum") mythistoria erotica
* 1660 (editor; praefatore ) : *Chidu chuzeng* ("Epistolarum prima collectio")
* 1663 (editor; praefatore ) : *Zizhi xinshu* ("Novum regimini adiutorium")
* post 1663 (editor; praefatore ) : *Zizhi xinshu erji* ("Novum regimini adiutorium alterum")
* post 1663 (editor; auctore ) : *Qiu sheng lu* ("Conservatio vitae")
* 1664 : *Lun gu* ("Rerum gestarum disputationes")
* post 1668 : *Liweng chuanqi shizhong* ("Decem comoediae Liweng")
* 1671 : *Xianqing ouji* (閑情偶寄, "Fortuitae affectuum otiosorum adumbrationes") commentatiunculae de honestis voluptatibus
* 1671 (editore cum ) : *Siliu chuzhen* ("Sermonum parallelorum prima collectio")
* 1673 : *Liweng yijia yan* ("Verba libera Liweng")
* 1678 : *Mingci xuansheng* ("Carminum celebrium selectio")
* 1678/1679 : *Liweng yijia yan erji* ("Verba libera Liweng altera")

## Notae 
## Bibliographia 
; Eruditio
* 
* Patrick Hanan, *The Chinese Vernacular Story*. Cantabrigiae Massachusettensium: Harvard University Press, 1981
* 
* 
* "Li Yü" in Arthur W. Hummel et al., *Eminent Chinese of the Ch'ing Period* (Vasingtoniae, 1943) vol. 1 pp. 495-497
* Pierre Kaser, "Li Yu: Le retour du Vieux Pêcheur au Chapeau de Paille" in *Revue bibliographique de Sinologie* vol. 9 (1991) pp. 279-285 JSTOR
* Pierre Kaser, "Les métamorphoses du sexe dans les contes et les nouvelles de Li Yu" (2006) apud *Traduire l'amour, la passion, le sexe, dans les littératures d'Asie: Aix en Provence, Université de Provence, 15-16 décembre 2006*
* Pierre Kaser, "Traduire le théâtre littéraire chinois ancien: Les Amants de la scène de Li Yu (1611-1680)" in Charles Zaremba, Noël Dutrait, edd., *Traduire: un art de la contrainte* (Aquis Sextiis: Publications de l’Université de Provence, 2010) pp. 67-79
* Pierre Kaser, "Li Yu en français" (2011)
* Pierre Kaser et Rainier Lanselle in Chan Hing-ho, ed., *Inventaire analytique et critique du conte chinois en langue vulgaire* vol. 5 (Lutetiae: Collège de France, 2006) pp. 119-195
* André Lévy, *Le conte chinois en langue vulgaire du XVIIe siècle''. Lutetiae: Collège de France, 1981
* Nathan Mao, Liu Ts'un-yan, *Li Yü*. Bostoniae: Twayne, 1977
* Peng Feng, "Li Yu's theory of drama: a moderate moralism" in *Philosophy East and West* vol. 66 (2016) pp. 73-91 JSTOR
* Andrea Stocken, *Die Kunst der Wahrnehmung – Das Ästhetikkonzept des Li Yu (1610–1680) im Xianqing ouji im Zusammenhang von Leben und Werk*. 2005. ISBN 3-447-05120-5

; Versiones operum variorum

* Alfred Forke, interpr., *Zwei chinesische Singspiele der Qing-Dynastie (Li Yu und Jiang Shiquan) ...* Stutgardiae: Franz Steiner, 1993
* Patrick Hanan, interpr., *Li Yu: A Tower for the Summer Heat*. Novi Eboraci: Ballantine Books, 1992
* Patrick Hanan, interpr., *Li Yu: Silent Operas*. Hongcongi: Chinese University of Hong Kong, 1991
* Eric Henry, interpr., *Chinese Amusement: The Lively Plays of Li Yü*. Hamden Connecticutae: Archon Books, 1980
* Rainier Lanselle, interpr., ''Le Poisson de jade et l'Épingle au phénix. Douze contes chinois du XVIIe siècle* (Lutetiae: Gallimard, 1987) pp. 245-272 et 307-354
* Brigitte Teboul-Wang, Pierre Kaser, interprr., in Chan Hing-ho, Jacques Dars, edd., *Comment lire un roman chinois. Anthologie de préfaces et commentaires aux anciennes œuvres de fiction* (Arelate: Philippe Picquier, 2001) pp. 176-198
* Д. Н. Воскресенский, interpr., *Ли Юй. Полуночник Вэйян или подстилка из плоти*. Moscuae: Гудьял-Пресс, 1995
* Д. Н. Воскресенский, interpr., *Ли Юй. Двенадцать башен (повести XVII в.)*. Moscuae: Гудьял-Пресс, 1985
* "Dialogi comici" in Angelus Zottoli, ed. et interpr., *Cursus litteraturae Sinicae neo-missionariis accommodatus* vol. 1: *Lingua familiaris'' (Chang-hai: ex typographia Missionis Catholicae, 1879) pp. 306-411

## Nexus externi 
* Д. Н. Воскресенский, "ЛИ ЮЙ: ПИСАТЕЛЬ И ЕГО ТВОРЧЕСТВО"

Categoria:Nati 1610
Categoria:Mortui 1680
Categoria:Scriptores Sinarum
Categoria:Auctores Sinici
Categoria:Scriptores mythistoriarum
Categoria:Scriptores scaenici
Categoria:Scriptores de re cibaria
Categoria:Editores